
МИНИСТЕРСТВО НА ТРУДА И СОЦИАЛНАТА ПОЛИТИКА

ПРОЕКТ BG05M9OP001-3.018  „ПОДОБРЯВАНЕ НА ЕФЕКТИВНОСТТА

НА ПОЛИТИКАТА ПО ДОХОДИ И ПРИГОДНОСТТА ЗА ЗАЕТОСТ НА БЪЛГАРСКИТЕ ГРАЖДАНИ“

Приложение № 1
ТЕХНИЧЕСКА СПЕЦИФИКАЦИЯ

1. ОБОСНОВКА И ИНФОРМАЦИЯ 


Министерството на труда и социалната политика отговаря за координирането на политиката в областта на жизнения стандарт на гражданите чрез провеждането на целенасочена и обвързана с икономическия растеж политика на доходите. За подпомагане аналитичната дейност, изпълнението и планирането на политиката в областта на жизненото равнище и доходите в МТСП са разработени две системи:

· Система от показатели за мониторинг и оценка на политиката в областта на доходите от труд, която да се използва за целите на стратегическия и оперативния анализ и при изготвянето на държавната политика в тази област;

· Система от показатели за наблюдение на жизненото равнище на населението по райони от ниво NUTS 2 и области (ниво NUTS 3).


Изграждането, поддържането и актуализирането на система от показатели, в областта на жизненото равнище и доходите, както и проследяването във времето и идентифицирането на причинно следствени връзки ще подпомогне вземането на правилни решения за намаляване на различията в жизненото равнище на населението по териториален признак и недопускане на драстични и необосновани разлики. Наблюдението на показателите на жизненото равнище ще подпомогне администрацията на МТСП за навременни действия за преодоляване на негативните процеси.

2. ЦЕЛИ, ОБХВАТ, ДЕЙНОСТИ И ОЧАКВАНИ РЕЗУЛТАТИ

2.1. Основна цел


 Подобряване на системата за мониторинг и оценка на жизненото равнище и доходите от труд на национално и териториално ниво.

2.2. Специфични цели


Надграждане на съществуващия в МТСП инструментариум за: наблюдение на промените в областта на доходите от труд и жизненото равнище; наблюдение на териториалните различия в областта на доходите от труд и жизненото равнище с оглед създаване на единна система за наблюдение и оценка като:


- да се актуализира и надгради съществуващият инструментариум в МТСП, използван за анализ на промените в жизненото равнище ;


-да се създаде инструментариум, който надгражда практическото прилагане на съществуващите методики;


-да се актуализира и надгради инструментариума за извършване на вътрешен мониторинг и оценка на жизненото равнище и доходите от труд, източници на информация, периодичност на наблюдението и оценката;


-да се актуализира и надгради системата от индикатори на инструментариума за оценка на различията в жизненото равнище и доходите на населението в страната и по райони от ниво NUTS 2 и области (ниво NUTS 3) ;

-обединяване на аналитичните бази от данни за жизненото равнище на населението по райони от ниво NUTS 2 и области ниво NUTS 3 с данните за наетите на минимална работна заплата с оглед създаването на единна система за наблюдение и оценка на политиката в областта на жизненото равнище и доходите от труд, вкл. за оценка на териториалните различия;

-обединяване в единна система на актуализирания и надграден инструментариум за извършване на вътрешен мониторинг и оценка на жизненото равнище и доходите от труд и за оценка на териториалните различията в жизненото равнище и доходите на населението, с цел борба с бедността сред работещите по райони от ниво NUTS 2 и области (ниво NUTS 3), в контекста на необходимостта от провеждане на оценка на политиките и оценка на въздействието;

-да се обучат експертите от МТСП, в областта на мониторинга и оценка на жизненото равнище и доходите от труд на национално и на териториално ниво въз основа на актуализирания и надграден инструментариум. 

 
2.3. Тематичен обхват


За целите на настоящата поръчка като минимум се изследват следните показатели:


- Брутен вътрешен продукт, добавена стойност, производителност на труда, разходи за заплати, инфлация, доходи и разходи на домакинствата и др. на национално ниво.
 
- Неравенство в доходите, инфраструктурна осигуреност (и обхват) на населението в т. ч. от образованието, здравеопазването. Данните следва да се отнасят за всеки от 6-те района от ниво NUTS 2, за всяка от 28-те области (ниво NUTS 3), както и за страната. 


Изпълнителят може да предложи допълнителни показатели за постигане целите на поръчката.

2.4. Дейности

Дейностите, които Изпълнителят трябва да осъществи са, както следва:

1. Изготвяне на встъпителен доклад, съдържащ: 

-Анализ и оценка на съществуващото състояние на информационната среда и по отношение на възможностите за интегриране на системата за наблюдение на жизненото равнище и доходите;

-Дизайн (макет) от основни, производни и обобщаващи показатели за отчитане, анализ и оценка на състоянието и промените в областта на доходите и жизнения стандарт на населението в териториален разрез – за страната, за 6-те района от ниво NUTS 2 и за 28-те области (ниво NUTS 3) от страната.

2. Разработване на базата от данни и проект на окончателен доклад

2.1. Изграждане на базата от данни по изготвените показатели с информация за периода 2010 - 2017 г. в удобен интерфейс и диалогов режим, реализирано приложение със средствата на MS Office, с показателите в посочените разрези и области;

2.2. Изготвяне на проект на Окончателен доклад съдържащ анализ за състоянието и промените в териториалните различия на жизненото равнище на населението 2010 - 2017 г. за страната, по 6-те района от ниво NUTS 2 и по 28-те области(ниво NUTS 3) на страната.
3. Окончателен доклад и трансфериране на знания

3.1. Изготвяне на Окончателен доклад чрез отразяване бележките и коментарите на възложителя по проекта на Окончателен доклад;

 3.2. Трансфериране на знание за използване на изготвената система от показатели за наблюдение на жизнения стандарт на населението към експертите от дирекцията. 

2.5. Резултати

Резултати от дейност 1

Изготвен встъпителен доклад, съдържащ:

· Анализ и оценка на съществуващото състояние на информационната среда и по отношение на възможностите за интегриране на системата за наблюдение на доходите и жизненото равнище;

·  Система (макет) от основни, производни и обобщаващи показатели за отчитане, анализ и оценка на състоянието и промените в областта на доходите и жизненото равнище на населението в териториален разрез (за страната, 6-те района от ниво NUTS 2 и за 28-те области (ниво NUTS 3) от страната) и по тематични области (доходите и разходите на домакинствата, неравенствата в доходите, образователни услуги, здравеопазване на населението); 

· Концепция за вида на базата от данни; 

· Описание на подходите за изчисляване на производните показатели и обобщаващи измерители на териториалните различия.

· Възможности за графично изобразяване на показателите и на резултатите от анализа.
Резултати от дейност 2


· Създаване на база от данни по изготвените показатели, съдържаща информация за периода 2010-2017 година. Разработване на технология за поддържане (в т.ч. актуализиране, разширяване или друга промяна) на базата от данни и за нейното ползване за аналитични нужди на Възложителя; 

· Базата данни следва да е в удобен интерфейс и диалогов режим, реализирано приложение със средствата на MS Office, с показателите в посочените разрези и области;

· Проект на Окончателен доклад, съдържащ описание на системата от основни и производни показатели и обобщаващи измерватели за отчитане, анализ и оценка на състоянието и промените в териториалните различия в жизненото равнище на населението по 6-те района от ниво NUTS 2 и по 28-те области (ниво NUTS 3) на страната, включително описание на тяхната евристичност, мерни единици, източници на информация и периодичност на отчитане.

Анализ за състоянието и промените в териториалните различия на жизненото равнище на населението за периода 2010-2017 г. за страната, по 6- те района от ниво NUTS 2 и по 28-те области (ниво NUTS 3) на страната. 
Резултати от дейност 3


Изготвен Окончателен доклад, който съдържа: 

· Описание на системата от основни и производни показатели и обобщаващи измерватели за отчитане, анализ и оценка на състоянието и промените в териториалните различия на жизненото равнище на населението по 6-те района от ниво NUTS 2 и по 28-те области (ниво NUTS 3) на страната, включително описание на тяхната евристичност, мерни единици, източници на информация и периодичност на отчитане.

· Екселски файлове с разработен единен инструментариум/система за мониторинг и оценка на жизненото равнище и доходите от труд на национално и териториално ниво. 

Трансфериране на знания


· Обучени 13 експерти и повишен капацитет на служителите на Министерството на труда и социалната политика (МТСП), Дирекция „Жизнено равнище, демографска политика и социални инвестиции“ за ефективно прилагане на новата методика за мониторинг чрез системата от показатели за оценка на състоянието и промените в жизненото равнище на населението. Подготовка на обучителни материали за обучаемите служители от МТСП.

· Подготовка на обучителните сесии.

· Провеждане на двудневен обучителен семинар, включващ и практически занимания със системата

3.  ОБХВАТ И ФУНКЦИОНАЛНОСТ


Разработването на такава система чрез интегрирането на съществуващите системи е предназначено предимно за експертите на МТСП и е насочено към улесняване и осигуряване на възможности за получаване на конкретна информация, повишаване нивото на осведоменост и прозрачност, за предприемане на навременни действия за преодоляване на негативните процеси и актуализиране на политиката в областта на доходите от труд. 


Политиката в областта на жизненото равнище и доходите се формира и осъществява в контекста на управленски програми, имащи отношение към политиката в тази област.

4. ОРГАНИЗИРАНЕ И ПЕРИОД НА ИЗПЪЛНЕНИЕ 

4.1. Местоположение
Поръчката ще се изпълнява в гр. София.

4.2. Начална дата и срок на изпълнение

Началната дата за започване на изпълнението на дейностите е датата на влизане в сила на договора. Срокът за изпълнение на договора е до 3 (три) месеца от влизането му в сила. Изпълнителят трябва да разработи подробен план-график за изпълнение на всички дейности, посочени в Техническата спецификация
4.3. Времеви график

•До 5 (пет) дни след влизане в сила на договора ще се проведе встъпителна работна среща между Възложителя и Изпълнителя. 

•В срок до 20 (двадесет) дни след влизане в сила на договора Изпълнителят следва да представи встъпителен доклад, който съдържа система (макет) от основни, производни и обобщаващи показатели за отчитане, анализ и оценка на състоянието и промените в жизненото равнище на населението в териториален разрез –за страната, за 6- те района от ниво NUTS 2 и за 28-те области (ниво NUTS 3) от страната.

•В срок до 40 (четиридесет) дни след влизане в сила на договора Изпълнителят следва да представи на Възложителя:

· Базата данни по изготвените показатели, съдържаща информация за периода 2010 – 2017 година;

·  Технология за поддържане (в т.ч. актуализиране, разширяване или друга промяна) на базата от данни и за нейното ползване за аналитични нужди на Възложителя;

•В срок не по-късно от 20 (двадесет) дни преди крайния срок на договора, Изпълнителят представя проект на окончателен доклад, който съдържа анализ за състоянието и промените в териториалните различия на жизненото равнище на населението за периода 2010 – 2017 година за страната, по 6-те района от ниво NUTS 2 и по 28-те области (ниво NUTS 3) на страната.
•В срок до 5 (пет) дни от представяне на проекта на окончателен доклад Възложителят представя коментарите си.
•В срок до 10 (десет) дни от получаване коментарите на Възложителя, но не по-късно от крайната дата на договора, Изпълнителят представя окончателен доклад, който съдържа анализ за състоянието и промените в териториалните различия на жизненото равнище на населението за периода 2010- 2017 година.

•В срок до 5 (пет) дни от крайната дата на договора, изпълнителят провежда двудневен обучителен семинар, включващ и практически занимания със системата.

5. УПРАВЛЕНИЕ 

Отговорна институция е Министерството на труда и социалната политика (Възложител по договора), а дирекция „Жизнено равнище, демографска политика и социални инвестиции”, отдел „Жизнено равнище и демографска политика” е непосредствен ползвател на резултатите и звено, което пряко управлява и контролира постигането на резултатите от изпълнението на поръчката.

По време на изпълнението на договора могат да се провеждат кратки работни срещи на разработващия екип в Министерство на труда и социалната политика. 

6. ДОКЛАДВАНЕ И ПРИЕМАНЕ НА РЕЗУЛТАТИТЕ

6.1. Общи изисквания за представяне на докладите
Всеки доклад се представя на Възложителя в 2 екземпляра на български език, на хартиен и на електронен носител. 

6.2. Представяне и приемане на резултатите

Встъпителният и окончателният доклад се одобряват в писмена форма от страна на Възложителя чрез подписването на приемо-предавателен протокол.

